Staðgengill sendiherra Íslands í Peking , Sveinn K. Einarsson , sótti dagana 5. - 6. janúar árlegt viðskiptaþing Harbin borgar í norður Kína , sem haldið er samhliða alþjóðlegri vetrarhátíð sem fram fer í borginni ár hvert . Íslenskum fyrirtækjum stóð til boða að sækja ráðstefnuna og tengda viðburði og var Marel á meðal þátttakenda . Heimsóknin var nýtt til fundarhalda með fulltrúum borgarstjórnar og utanríkismálaskrifstofu Harbin borgar auk þess sem fyrirtækjum stóð til boða að kynna sér viðskipta - og fjárfestingatækifæri á svæðinu og funda með atvinnulífi borgarinnar . Marel þjónustar nú þegar matvælaframleiðendur í nágrenni Harbin borgar en mikill vöxtur hefur verið innan matvælageirans á svæðinu líkt og annars staðar í Kína undanfarin ár . Harbin er efnahags - og stjórnsýslumiðstöð Heilongjiang héraðs í norður Kína og telur rúmlega tíu milljónir íbúa .